title: 2008/357/EB: 2008 m. balandžio 23 d. Komisijos sprendimas dėl Europos žiebtuvėlių standartų ir specialių vaikų saugumo reikalavimų atitikimo pagal Europos Parlamento ir Tarybos direktyvą 2001/95/EB (Tekstas svarbus EEE)

text:
7.5.2008

               LT

               Europos Sąjungos oficialusis leidinys

               L 120/11

      KOMISIJOS SPRENDIMAS

   2008 m. balandžio 23 d.
   dėl Europos žiebtuvėlių standartų ir specialių vaikų saugumo reikalavimų atitikimo pagal Europos Parlamento ir Tarybos direktyvą 2001/95/EB
   (Tekstas svarbus EEE)
   (2008/357/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnio 1 dalies a punktą,
   kadangi:

               (1)

               Pagal Direktyvos 2001/95/EB nuostatas gamintojai privalo į rinką pateikti tik saugius gaminius.

               (2)

               Remiantis Direktyva 2001/95/EB, gaminys laikomas saugiu, kiek tai susiję su rizika ir rizikos kategorijomis, kurioms taikomi atitinkami nacionaliniai standartai, kai jis atitinka neprivalomuosius nacionalinius standartus, suderintus su Europos standartais.

               (3)

               Pagal Direktyvos 2001/95/EB nuostatas, Europos standartus turėtų nustatyti Europos standartizacijos įstaigos. Tokie standartai turėtų užtikrinti, kad juos atitinkantys gaminiai atitiktų direktyvos bendrąjį saugos reikalavimą.

               (4)

               Žiebtuvėliai yra potencialiai pavojingi gaminiai, nes jie skleidžia liepsną arba šilumą, ir juose yra degaus skysčio arba degių dujų, dažnai suslėgtų. Akivaizdžiausias su netinkamu žiebtuvėlių naudojimu susijęs potencialus pavojus yra gaisrai, nudegimai ir liepsnos proveržiai, kurie, netoliese esant šilumos šaltiniui, gali suketi sprogimą.

               (5)

               Žiebtuvėliai nėra skirti vaikams. Nepaisant to, netinkamas žiebtuvėlių naudojimas nėra retas reiškinys, ypač kuomet juos naudoja maži vaikai, ir turi būti įvertinamas svarstant tokių produktų saugumą. Tai ypač svarbu vienkartinių žiebtuvėlių atveju, kadangi jie yra parduodami dideliais kiekiais, dažnai pakuotėse po keletą, ir vartotojai juos naudoja kaip mažaverčius, išmetamus gaminius, ir ypač vaikams patinkančių žiebtuvėlių atveju, nes jie yra vaikams patrauklių formų arba savybių.

               (6)

               Mažiems vaikams netinkamai naudojant žiebtuvėlius, gali kilti gaisrai, dėl kurių patiriami dideli asmeniniai ir ekonominiai nuostoliai bei žūstama. Todėl vaikams netinkamai naudojant žiebtuvėlius kyla rimtas pavojus.

               (7)

               1998 m. Komisija suteikė Europos standartizacijos komitetui (CEN) standartizacijos įgaliojimą Nr. M/266 dėl vartotojų ir vaikų saugumo susijusio su žiebtuvėlių naudojimu, kurio pagrindu priimtas Europos standartas EN 13869:2002: Žiebtuvėliai. Vaikų neįžiebiami žiebtuvėliai. Saugos reikalavimai ir bandymo metodai.

               (8)

               Atsižvelgdama į tai, kad kyla pavojus vartotojų sveikatai ir saugumui, ypač dėl galimybės ir tikimybės, kad vaikai naudosis žiebtuvėliais arba neteisingai juos naudos, ir į tai, kad tokį pavojų galima veiksmingai pašalinti tik taikant tinkamas priemones Bendrijos lygmeniu, 2006 m. gegužės 11 d. Komisija priėmė Sprendimą 2006/502/EB (2) pagal Direktyvos 2001/95/EB 13 straipsnio nuostatų reikalavimus, reikalaujantį, kad valstybės narės imtųsi priemonių siekdamos užtikrinti, jog rinkoje būtų platinami tik apsaugą nuo vaikų turintys žiebtuvėliai ir uždrausti pateikti į rinką suvenyrinius žiebtuvėlius.

               (9)

               Atsižvelgiant į tai, kad sprendimai, priimti pagal Direktyvos 2001/95/EB 13 straipsnio nuostatų reikalavimus, yra laikinos priemonės, galiojančios ne ilgiau kaip vienerius metus, ir kiekviena iš jų gali būti pratęsta ne ilgesniam kaip vienerių metų laikotarpiui, 2007 m. balandžio 12 d. Komisija priėmė Sprendimą 2007/231/EB (3), pratęsiantį Sprendimo 2006/502/EB galiojimą vieneriems metams.

               (10)

               Nors Oficialiajame leidinyje standartas EN 13869 nebuvo nurodytas, atsižvelgiant į Direktyvos 2001/95/EB nuostatas, Komisijos sprendimas 2006/502/EB leidžia manyti, kad žiebtuvėliai atitinkantys nacionalinius standartus, kurie yra suderinti su standartu EN 13869, atitinka keliamus reikalavimus.

               (11)

               Atsižvelgiant į tai, kad siekiant įvertinti žiebtuvėlių atitikimą vaikų saugumo reikalavimams, reikia priimti atitinkamus techninius sprendimus, valstybės narės ir Komisija, bendradarbiaudamos su Europos standartizacijos organizacijomis ir pasikonsultavę su suinteresuotosiomis šalimis, nustatė, kad reikia peržiūrėti standartą EN 13869.

               (12)

               Šiuo metu galiojančio standarto pagrindinė problema yra tai, kad tikrinant, ar žiebtuvėlis iš tikrųjų yra vaikų neįžiebiamas, remiamasi vaikų grupės tyrimu. Nors vaikų grupės tyrimas pasitvirtino kaip patikimas būdas, reikėtų nustatyti kitus alternatyvius būdus žiebtuvėlių apsaugos nuo vaikų lygiui nustatyti, kurie būtų ne mažiau veiksmingi ir patikimi. Be to, dabartinė vaikams ypač patrauklių žiebtuvėlių apibrėžtis (vadinamieji „patrauklūs žiebtuvėliai“) gali būti įvairiai interpretuojama ir todėl tokių žiebtuvėlių draudimas gali būti taikomas nevienodai. Galiausiai, siekiant, kad standartas visiškai užtikrintų tinkamus techninius sprendimus, reikia spręsti keletą kitų klausimų.

               (13)

               Reikia nustatyti specialius vaikų saugumo reikalavimus žiebtuvėliams pagal Direktyvos 2001/95/EB 4 straipsnio nuostatas, siekiant prašyti standartizacijos įstaigas peržiūrėti standartą EN 13869 pagal Direktyvoje 98/34/EB (4), nustatančioje informacijos apie techninius standartus ir reglamentus teikimo tvarką, numatytą procedūrą ir leisti paskelbti peržiūrėtą standartą Oficialiajame leidinyje.

               (14)

               Oficialiajame leidinyje paskelbus nuorodą į persvarstytą standartą, pagal jį pagaminti žiebtuvėliai bus laikomi atitinkančiais Direktyvos 2001/95/EB dėl bendros gaminių saugos bendrąjį saugos reikalavimą, kiek tai susiję su standarte nustatytais specialiais vaikų saugumo reikalavimais.

               (15)

               Šiame sprendime numatytos priemonės atitinka Direktyva 2001/95/EB įsteigto komiteto nuomonę,

         NUSPRENDĖ:
   1 straipsnis
   Tikslas
   Šio sprendimo tikslas yra nustatyti reikalavimus, kuriais remiantis Komisija gali prašyti standartizacijos įstaigų iš dalies pakeisti atitinkamą standartą žiebtuvėliams.
   Šiame sprendime:

               „žiebtuvėlis“ reiškia rankiniu būdu valdomą liepsną išleidžiantį įtaisą, kuriame naudojamas kuras, paprastai sąmoningai naudojamą užsidegti visų pirma cigaretes, cigarus ir pypkes ir kurį numanomai galima panaudoti uždegti medžiagas, pvz., popierių, dagtis, žvakes ir nešiojamus žibintus, kuris pagamintas su integruotu kuro rezervuaru ir kurį galima arba kurio negalima iš naujo užpildyti.

               „vaikų neįžiebiamas žiebtuvėlis“ reiškia žiebtuvėlį, sukurtą ir pagamintą tokiu būdu, kad įprastomis ir pagrįstai numatomomis naudojimo sąlygomis jaunesni nei 51 mėnesio vaikai negalėtų juo pasinaudoti, nes, pavyzdžiui, tam reikia jėgos arba to neleidžia žiebtuvėlio konstrukcija arba jo uždegimo mechanizmas arba uždegimui reikalingų operacijų sudėtingumas ar seka.

               „vaikams patrauklus žiebtuvėlis“ reiškia žiebtuvėlį, kuris kokiu nors būdu yra panašus į kitą jaunesniems nei 51 mėnesio vaikams patinkantį arba jiems skirtą objektą.

         2 straipsnis
   Reikalavimai
   1.   Atsižvelgiant į Direktyvos 2001/95/EB 4 straipsnį specifiniai vaikų saugumo reikalavimai žiebtuvėliams yra šie:

               a)

               Siekiant sumažinti galimybę ir tikimybę, kad jaunesni nei 51 mėnesio vaikai pasinaudos žiebtuvėliais, žiebtuvėliai turi būti vaikų neįžiebiami;

               b)

               Žiebtuvėliai neturi būti patrauklūs jaunesniems nei 51 mėnesio vaikams.

         2.   1 dalies a punktas netaikomas iš naujo pildomiems žiebtuvėliams, dėl kurių kompetentingų institucijų prašymu gamintojai pateikia reikiamus dokumentus, įrodančius, kad žiebtuvėliai yra kuriami, gaminami ir pateikiami į rinką užtikrinant kad jie bus saugiai naudojami ne mažiau kaip penkerius metus ir gali būti pataisyti, ir kurie atitinka visus toliau išvardytus reikalavimus:

               a)

               raštiška bent dvejų metų gamintojo garantija kiekvienam žiebtuvėliui, pagal Europos Parlamento ir Tarybos direktyvos 1999/44/EB nuostatas (5);

               b)

               praktinė galimybė, taisyti ir saugiai papildyti viso naudojimo metu, įskaitant ir pataisomą uždegimo mechanizmą;

               c)

               nesunaudojamos dalys, kurios ilgai naudojant gali susidėvėti arba sugesti pasibaigus garantiniam laikotarpiui, gali būti pakeistos arba pataisytos įgaliotame arba specializuotame aptarnavimo po pardavimo centre, įsikūrusiame Europos Sąjungoje.

      Priimta Briuselyje, 2008 m. balandžio 23 d.

            Komisijos vardu

         Meglena KUNEVA

            Komisijos narė

      (1)  OL L 11, 2002 1 15, p. 4.

      (2)  OL L 198, 2006 7 20, p. 41.

      (3)  OL L 99, 2007 4 14, p. 16.

      (4)  OL L 204, 1998 7 21, p. 37.

      (5)  OL L 171, 1999 7 7, p. 12.


title: 2010/298/CFSP: 2010 m. gegužės 25 d. Tarybos sprendimas 2010/298/BUSP, kuriuo iš dalies keičiami Bendrieji veiksmai 2008/112/BUSP dėl Europos Sąjungos misijos saugumo sektoriaus reformai Bisau Gvinėjos Respublikoje remti (ES SSR GUINEA-BISSAU) ir pratęsiamas jų galiojimo terminas

text:
26.5.2010

               LT

               Europos Sąjungos oficialusis leidinys

               L 127/16

         TARYBOS SPRENDIMAS 2010/298/BUSP
   2010 m. gegužės 25 d.
   kuriuo iš dalies keičiami Bendrieji veiksmai 2008/112/BUSP dėl Europos Sąjungos misijos saugumo sektoriaus reformai Bisau Gvinėjos Respublikoje remti (ES SSR GUINEA-BISSAU) ir pratęsiamas jų galiojimo terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį ir 43 straipsnio 2 dalį,
   kadangi:

               (1)

               2008 m. vasario 12 d. Taryba priėmė Bendruosius veiksmus 2008/112/BUSP dėl Europos Sąjungos misijos saugumo sektoriaus reformai Bisau Gvinėjos Respublikoje remti (ES SSR GUINEA-BISSAU) (1). Tie bendrieji veiksmai turėjo būti taikomi iki 2009 m. gegužės 31 d.

               (2)

               2009 m. gegužės 18 d. Taryba priėmė Bendruosius veiksmus 2009/405/BUSP (2), kuriais iš dalies buvo pakeisti Bendrieji veiksmai 2008/112/BUSP ir jų galiojimo terminas pratęstas iki 2009 m. lapkričio 30 d.2009 m. lapkričio 17 d. Taryba priėmė Bendruosius veiksmus 2009/841/BUSP (3), kuriais iš dalies buvo pakeisti Bendrieji veiksmai 2008/112/BUSP ir jų galiojimo terminas pratęstas iki 2010 m. gegužės 31 d.

               (3)

               2010 m. vasario 5 d. Politinis ir saugumo komitetas (PSK) patvirtino, kad ES toliau dalyvauja SSR Bisau Gvinėjoje, ir paprašė, kad būtų pradėta planuoti nauja bendros saugumo ir gynybos politikos (BSGP) misija SSR įgyvendinimui remti.

               (4)

               2010 m. vasario 22 d. laišku Bisau Gvinėjos Ministras Pirmininkas pakvietė Sąjungos vyriausiąjį įgaliotinį užsienio reikalams ir saugumo politikai (toliau – vyriausiasis įgaliotinis) pradėti naują misiją, kurios įgaliojimai apimtų mokymo, gairių ir konsultacijų teikimą siekiant užtikrinti sėkmingą SSR proceso tąsą.

               (5)

               Po 2010 m. balandžio 1 d. įvykių ir po to, kai 2010 m. balandžio 19 d. buvo pradėtas ES politinis demaršas Bisau Gvinėjos valdžios institucijų atžvilgiu, 2010 m. balandžio 30 d. PSK susitarė, kad tam, kad būtų užtikrintas ES išorės politikos priemonių suderinamumas, ES SSR GUINEA-BISSAU įgaliojimai turėtų būti pratęsti iki 2010 m. rugsėjo 30 d., siekiant iki 2010 m. liepos mėn. priimti galutinį sprendimą dėl tolesnės BSGP veiklos Bisau Gvinėjoje, paremtą strategine peržiūra ir pokyčiais šalyje. Šiame kontekste PSK priminė ir dar kartą patvirtino ES demarše pateiktas tolesnio ES dalyvavimo SSR srityje išankstines sąlygas, įskaitant pagarbą demokratijos principams, žmogaus teisėms ir teisinei valstybei.

               (6)

               Reikėtų atitinkamai iš dalies pakeisti Bendruosius veiksmus 2008/112/BUSP,

         PRIĖMĖ ŠĮ SPRENDIMĄ:
   1 straipsnis
   Bendrieji veiksmai 2008/112/BUSP iš dalies keičiami taip:

               1.

               1 straipsnio 1 dalis pakeičiama taip:
               „1.   Europos Sąjunga (ES) įsteigia ES misiją saugumo sektoriaus reformai Bisau Gvinėjos Respublikoje remti (toliau – ES SSR GUINEA-BISSAU arba misija), kuri apima parengiamąjį etapą, prasidėsiantį 2008 m. vasario 26 d., ir įgyvendinimo etapą, prasidėsiantį ne vėliau kaip 2008 m. gegužės 1 d. Misija truks ne ilgiau kaip 28 mėnesius nuo pranešimo apie pradinius veiklos pajėgumus.“;

               2.

               9 straipsnio 1 dalis pakeičiama taip:
               „1.   Orientacinė finansavimo suma, skirta su misija susijusioms išlaidoms padengti laikotarpiu nuo 2008 m. vasario 26 d. iki 2009 m. lapkričio 30 d., yra 5 650 000 EUR.
               Orientacinė finansavimo suma, skirta su misija susijusioms išlaidoms padengti laikotarpiu nuo 2009 m. gruodžio 1 d. iki 2010 m. birželio 30 d., yra 1 530 000 EUR.
               Orientacinė finansavimo suma, skirta su misija susijusioms išlaidoms padengti laikotarpiu nuo 2010 m. liepos 1 d. iki 2010 m. rugsėjo 30 d., yra 630 000 EUR.“;

               3.

               17 straipsnio antra pastraipa pakeičiama taip:
               „Jie taikomi iki 2010 m. rugsėjo 30 d.“

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. gegužės 25 d.

            Tarybos vardu

            Pirmininkas

         M. SEBASTIÁN

      (1)  OL L 40, 2008 2 14, p. 11.

      (2)  OL L 128, 2009 5 27, p. 60.

      (3)  OL L 303, 2009 11 18, p. 70.


title: 2002 m. liepos 1 d. Europos Parlamento, Tarybos ir Komisijos sprendimas Nr. 1247/2002/EB dėl Europos duomenų apsaugos priežiūros pareigūno pareigų atlikimą reglamentuojančių nuostatų ir bendrųjų sąlygų

text:
Svarbus teisinis pranešimas

|

32002D1247

Oficialusis leidinys L 183 , 12/07/2002 p. 0001 - 0002

		Europos Parlamento, Tarybos Ir Komisijos Sprendimas Nr. 1247/2002/EB2002 m. liepos 1 d.dėl Europos duomenų apsaugos priežiūros pareigūno pareigų atlikimą reglamentuojančių nuostatų ir bendrųjų sąlygųEUROPOS PARLAMENTAS, EUROPOS SĄJUNGOS TARYBA IR EUROPOS BENDRIJŲ KOMISIJA,atsižvelgdami į Europos bendrijos steigimo sutartį,atsižvelgdami į 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo [1], ypač į jo 43 straipsnį,atsižvelgdami į Komisijos pasiūlymą [2],kadangi:(1) Europos duomenų apsaugos priežiūros pareigūnas yra nepriklausoma priežiūros įstaiga, atsakinga už Bendrijos priemonių, susijusių su fizinių asmenų apsauga tvarkant asmens duomenis ir laisvu tokių duomenų judėjimu, taikymo Bendrijos institucijoms ir įstaigoms stebėjimą.(2) Duomenų apsaugos taisyklės yra skirtos apsaugoti asmenų pagrindines teises ir laisves, ypač jų privatų ir šeimos gyvenimą tvarkant asmens duomenis, atsižvelgiant ypač į Europos Sąjungos sutarties 6 straipsnį ir tinkamai atsižvelgiant į Europos Sąjungos pagrindinių teisių chartijos 7 ir 8 straipsnius. Šios pagrindinės teisės turi būti aiškinamos atsižvelgiant į Europos Bendrijų Teisingumo Teismo praktiką, Europos žmogaus teisių ir pagrindinių laisvių apsaugos konvencijos 8 straipsnį ir bendras valstybių narių konstitucines tradicijas. Duomenų apsaugos tikslas turi būti pasiektas atsižvelgiant į tikslą neapriboti piliečiams prieinamos informacijos apie viešąją veiklą.(3) Tam, kad ši nepriklausoma priežiūros įstaiga veiksmingai veiktų, reikia nustatyti Europos duomenų apsaugos priežiūros pareigūno ir jo pavaduotojo pareigų atlikimą reglamentuojančias nuostatas ir bendrąsias sąlygas.(4) Dauguma nuostatų, kurios turi būti įtrauktos į Europos duomenų apsaugos priežiūros pareigūno pareigų atlikimą reglamentuojančias nuostatas ir bendrąsias sąlygas, jau yra nustatytos Reglamente (EB) Nr. 45/2001. Jame pateikiamos būtinos nuostatos dėl Europos duomenų apsaugos priežiūros pareigūno ir jo pavaduotojo paskyrimo, jų darbuotojų ir finansinių išteklių, jų nepriklausomumo, jų pareigos saugoti profesinę paslaptį, jų pareigų ir įgaliojimų. Reglamento (EB) Nr. 45/2001 46 straipsnio k punkte minimose Europos duomenų apsaugos priežiūros pareigūno darbo tvarkos taisyklėse ypač turėtų būti pateiktos procesinės nuostatos, apibrėžiančios tai, kokiu būdu jis turi vykdyti savo įgaliojimus.(5) Europos duomenų apsaugos priežiūros pareigūną įpareigoja Bendrijos teisė, jis turi laikytis 2001 m. gegužės 30 d. Europos Parlamento ir Tarybos reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais [3]. Jį taip pat įpareigoja sutarties nuostatos dėl pagrindinių teisių ir laisvių apsaugos, numatančios, kad Sąjungoje sprendimai turi būti priimami kuo atviriau, taip pat įtvirtinančios asmens duomenų apsaugą, ypač teisę į privatų gyvenimą.(6) Šio sprendimo finansinis pagrindas turi būti suderintas su 5 skyriaus dabartinėmis ribomis.(7) Reglamente (EB) Nr. 45/2001 nėra tik dviejų pagrindinių nuostatų aspektų, todėl juos reikia patikslinti. Tai susiję su priežiūros pareigūno ir jo pavaduotojo atlyginimo nustatymu, priemokomis ir kitomis vietoje atlygio gaunamomis išmokomis bei priežiūros pareigūno būstine. Taip pat reikia patikslinti Reglamento (EB) Nr. 45/2001 nuostatas dėl Europos duomenų apsaugos priežiūros pareigūno ir jo pavaduotojo paskyrimo tvarkos.(8) Atsižvelgiant į poreikį užtikrinti, kad priežiūros pareigūnui būtų suteiktas statusas, proporcingas jo pareigoms ir įgaliojimams, taip pat į tai, kad apibrėžiant priežiūros pareigūno institucinį statusą Reglamente (EB) Nr. 45/2001 vadovaujamasi Europos ombudsmeno pavyzdžiu, Europos duomenų apsaugos priežiūros pareigūnui turi būti mokamas toks atlyginimas, koks mokamas Europos ombudsmenui. Europos ombudsmenui mokamas toks atlyginimas, priemokos ir senatvės pensija, kokie mokami Teisingumo Teismo teisėjui.(9) Priežiūros pareigūno pavaduotojui turi būti mokamas toks atlyginimas, priemokos ir senatvės pensija, kokie mokami Teisingumo Teismo sekretoriui. Tokiu būdu tarp priežiūros pareigūno pavaduotojo ir Europos priežiūros pareigūno būtų nustatyta hierarchija, tuo pačiu jiems abiem nustatant tokio paties tipo pajamas, atsižvelgiant į jų paskyrimo procedūrą, kadencijos laiką ir pareigas.(10) Europos duomenų apsaugos priežiūros pareigūno būstinė turi būti Briuselyje, tokiu būdu užtikrinant artumą, kuris dėl jo (jos) uždavinių pobūdžio turi būti tarp Europos priežiūros pareigūno ir Bendrijos institucijų bei įstaigų, kurių veiklą jis (ji) prižiūri, taip pat siekiant jam (jai) padėti sklandžiai atlikti savo pareigas.(11) Reikia apsvarstyti tai, kokia apimtimi Reglamento (EB) Nr. 45/2001 46 straipsnio f punkte minimas bendradarbiavimas su duomenų apsaugos priežiūros įstaigomis, įsteigtomis vadovaujantis Europos Sąjungos steigimo sutarties VI antraštine dalimi, padės pasiekti tikslą, kad duomenų apsaugos priežiūros normos ir procedūros būtų taikomos nuosekliai.(12) Europos Parlamento kompetentingas komitetas gali nuspręsti išklausyti kandidatus, įtrauktus į sąrašą, kurį Komisija parengė vadovaudamasi Reglamento (EB) Nr. 45/2001 42 straipsnio 1 dalimi po šioms pareigoms eiti paskelbto viešo konkurso. Klausyme gali dalyvauti visi Parlamento nariai,NUSPRENDĖ:1 straipsnisEuropos duomenų apsaugos priežiūros pareigūno atlyginimasEuropos duomenų apsaugos priežiūros pareigūnui nustatomas toks atlyginimas, priemokos, senatvės pensija ir kitos vietoje atlyginimo gaunamos išmokos, kokie nustatyti Europos Bendrijų Teisingumo Teismo teisėjui.2 straipsnisPriežiūros pareigūno pavaduotojo atlyginimasPriežiūros pareigūno pavaduotojui nustatomas toks atlyginimas, priemokos, senatvės pensija ir kitos vietoje atlyginimo gaunamos išmokos, kokie nustatyti Europos Bendrijų Teisingumo Teismo sekretoriui.3 straipsnisPaskyrimo procedūraEuropos duomenų apsaugos priežiūros pareigūnas ir jo pavaduotojas skiriami po šioms pareigoms eiti paskelbto viešo konkurso. Visos suinteresuotos šalys iš visos Bendrijos gali pateikti paraiškas dalyvauti konkurse eiti šias pareigas. Kandidatų sąrašas yra viešas. Remdamasis sąrašu, Komisijos parengtu vadovaujantis Reglamento (EB) Nr. 45/2001 42 straipsnio 1 dalimi, Europos Parlamento kompetentingas komitetas gali nuspręsti surengti klausymus, kad galėtų išreikšti savo pasirinkimą.4 straipsnisBūstinėEuropos duomenų apsaugos priežiūros pareigūno ir jo pavaduotojo būstinė yra Briuselyje.5 straipsnisŠis sprendimas įsigalioja kitą dieną po jo paskelbimo Europos Bendrijų oficialiajame leidinyje.Priimta Briuselyje, 2002 m. liepos 1 d.Europos Parlamento varduPirmininkasP. CoxTarybos varduPirmininkasM. Arias CañeteKomisijos varduPirmininkasR. Prodi[1] OL L 8, 2001 1 12, p. 1.[2] OL C 304 E, 2001 10 30, p. 178.[3] OL L 145, 2001 5 31, p. 43.--------------------------------------------------


title: 2010/442/CFSP: 2010 m. rugpjūčio 11 d. Tarybos sprendimas 2010/442/BUSP dėl Europos Sąjungos specialiojo įgaliotinio Bosnijoje ir Hercegovinoje įgaliojimų termino pratęsimo

text:
12.8.2010

               LT

               Europos Sąjungos oficialusis leidinys

               L 211/26

         TARYBOS SPRENDIMAS 2010/442/BUSP
   2010 m. rugpjūčio 11 d.
   dėl Europos Sąjungos specialiojo įgaliotinio Bosnijoje ir Hercegovinoje įgaliojimų termino pratęsimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2009 m. kovo 11 d. Taryba priėmė Bendruosius veiksmus 2009/181/BUSP (1) dėl Valentin INZKO paskyrimo Europos Sąjungos specialiuoju įgaliotiniu (toliau – ES specialusis įgaliotinis) Bosnijoje ir Hercegovinoje iki 2010 m. vasario 28 d.

               (2)

               2010 m. vasario 22 d. Taryba priėmė Sprendimą 2010/111/BUSP (2), kuriuo ES specialiojo įgaliotinio įgaliojimų terminas pratęsiamas iki 2010 m. rugpjūčio 31 d.

               (3)

               ES specialiojo įgaliotinio įgaliojimų terminas turėtų būti pratęstas iki 2011 m. rugpjūčio 31 d. Tačiau ES specialiojo įgaliotinio įgaliojimai gali būti atšaukti anksčiau, jei Taryba taip nuspręstų remdamasi Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu, įsigaliojus sprendimui, kuriuo įsteigiama Europos išorės veiksmų tarnyba.

               (4)

               ES specialiojo įgaliotinio įgaliojimai turėtų būti vykdomi derinant su Komisija, kad būtų užtikrinamas suderinamumas su kita Sąjungos kompetencijai priklausančia atitinkama veikla.

               (5)

               ES specialusis įgaliotinis vykdys savo įgaliojimus tokioje situacijoje, kuri gali pablogėti ir galėtų pakenkti bendros užsienio ir saugumo politikos tikslams, nustatytiems Sutarties 21 straipsnyje,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   ES specialiojo įgaliotinio Bosnijoje ir Hercegovinoje Valentin INZKO įgaliojimų terminas pratęsiamas iki 2011 m. rugpjūčio 31 d. ES specialiojo įgaliotinio įgaliojimai gali būti atšaukti anksčiau, jei Taryba taip nuspręstų remdamasi vyriausiojo įgaliotinio pasiūlymu, įsigaliojus sprendimui, kuriuo įsteigiama Europos išorės veiksmų tarnyba.
   2 straipsnis
   Politikos tikslai
   ES specialiojo įgaliotinio įgaliojimai grindžiami Europos Sąjungos (toliau – ES ar Sąjunga) politikos tikslais Bosnijoje ir Hercegovinoje. Šiais tikslais numatoma tolesnė pažanga įgyvendinant Bendrąjį pamatinį susitarimą dėl taikos Bosnijoje ir Hercegovinoje, laikantis vyriausiojo įgaliotinio biuro misijos įgyvendinimo plano, bei tolesnė pažanga vykdant stabilizacijos ir asociacijos procesą, siekiant sukurti stabilią, perspektyvią, taikią ir daugiatautę Bosniją ir Hercegoviną, taikiai bendradarbiaujančią su savo kaimyninėmis šalimis ir negrįžtamai einančią link narystės ES.
   3 straipsnis
   Įgaliojimai
   Kad būtų pasiekti politikos tikslai, ES specialiajam įgaliotiniui suteikiami įgaliojimai:

               a)

               teikti Sąjungos patarimus ir siūlyti būdus, kaip sudaryti palankesnes sąlygas politiniam procesui;

               b)

               skatinti bendrą Sąjungos politinį koordinavimą ir prisidėti stiprinant Sąjungos veiklos Bosnijoje ir Hercegovinoje koordinavimą vidaus lygiu ir darną, be kita ko, teikiant informaciją Sąjungos misijų vadovams, dalyvaujant jų reguliariuose posėdžiuose arba būnant juose atstovaujamam, pirmininkaujant iš visų veiksmų vietoje esančių Sąjungos veikėjų sudarytai koordinavimo grupei, siekiant koordinuoti Sąjungos veiksmų įgyvendinimo aspektus, bei teikiant jiems konsultacijas dėl santykių su Bosnijos ir Hercegovinos valdžios institucijomis;

               c)

               skatinti bendrą Sąjungos veiklos koordinavimą ir teikti vietos lygio politines gaires dėl Sąjungos pastangų kovojant su organizuotu nusikalstamumu, nedarant poveikio Europos Sąjungos policijos misijos (ESPM) vadovaujančiam vaidmeniui koordinuojant šių pastangų viešosios tvarkos palaikymo policijos pajėgomis aspektus bei ALTHEA (EUFOR) karinei pavaldumo tvarkai;

               d)

               nedarant poveikio karinei pavaldumo tvarkai, teikti ES pajėgų vadui politines konsultacijas Sąjungos vietos politinio pobūdžio kariniais klausimais, visų pirma susijusias su ypatingomis operacijomis, santykiais su vietos valdžios institucijomis ir su vietos žiniasklaida;

               e)

               konsultuotis su ES pajėgų vadu prieš imantis politinių veiksmų, kurie gali turėti įtakos saugumo padėčiai;

               f)

               užtikrinti Sąjungos veiksmų, skirtų plačiajai visuomenei, nuoseklumą ir darną; ES specialiojo įgaliotinio atstovas spaudai yra pagrindinis ES kontaktinis asmuo Bosnijos ir Hercegovinos žiniasklaidai bendros užsienio ir saugumo politikos/bendros saugumo ir gynybos politikos (BUSP/BSGP) klausimais;

               g)

               nuolat stebėti visų rūšių veiklą teisinės valstybės srityje ir šiuo klausimu prireikus teikti patarimus vyriausiajam įgaliotiniui ir Komisijai;

               h)

               teikti ESPM misijos vadovui konsultacijas vietos politiniais klausimais. ES specialusis įgaliotinis ir civilinės operacijos vadas prireikus konsultuojasi tarpusavyje;

               i)

               esant tarptautinės bendruomenės bei Bosnijos ir Hercegovinos valdžios institucijų bendro siekio įtvirtinti teisinę valstybę dalimi, pasinaudojant ESPM teikiama technine viešosios tvarkos palaikymo policijos pajėgomis patirtimi ir parama šioje srityje, remti pasirengimą policijos restruktūrizavimui ir jo įgyvendinimą;

               j)

               remti sustiprintą ir veiksmingesnį Bosnijos ir Hercegovinos baudžiamojo teisingumo sistemos ir policijos bendradarbiavimą, palaikant glaudžius ryšius su ESPM;

               k)

               konsultuotis su ES policijos misijos vadovu prieš imantis politinių veiksmų, kurie gali turėti įtakos policijos ir saugumo padėčiai;

               l)

               prireikus teikti patarimus vyriausiajam įgaliotiniui bei Komisijai ir atitinkamais atvejais dalyvauti veiklos koordinavime vietos lygiu, kai tai susiję su policijos ir teisminiu bendradarbiavimu baudžiamosiose bylose, įskaitant Europolą, ir atitinkama Sąjungos veikla;

               m)

               siekiant darnos ir galimos sinergijos, toliau teikti konsultacijas dėl Pasirengimo narystei pagalbos priemonės prioritetų;

               n)

               padėti planuoti intensyvesnį Sąjungos dalyvavimą Bosnijoje ir Hercegovinoje, atsižvelgiant į vyriausiojo įgaliotinio biuro uždarymą, įskaitant patarimų dėl pereinamojo laikotarpio viešosios informacijos aspektų teikimą, glaudžiai bendradarbiaujant su Komisija;

               o)

               prisidėti prie pagarbos žmogaus teisėms bei pagrindinėms laisvėms plėtojimo ir stiprinimo Bosnijoje ir Hercegovinoje, laikantis ES žmogaus teisių politikos ir ES gairių dėl žmogaus teisių;

               p)

               skatinti atitinkamas Bosnijos ir Hercegovinos valdžios institucijas visapusiškai bendradarbiauti su Tarptautiniu baudžiamuoju tribunolu buvusiajai Jugoslavijai (TBTBJ);

               q)

               teikti politinius patarimus ir siūlyti būdus, kaip palengvinti konstitucinės reformos procesą;

               r)

               nedarant poveikio taikomai pavaldumo tvarkai, padėti užtikrinti, kad visomis Sąjungos priemonėmis veiksmų vietoje būtų darniai siekiama Tarybos nustatytų politinių tikslų.

         4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą, jo veiklą prižiūrint vyriausiajam įgaliotiniui.
   2.   Politinis ir saugumo komitetas (toliau – PSK) palaiko ypatingus ryšius su ES specialiuoju įgaliotiniu, kuris su Taryba bendrauja pirmiausia per šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nepažeisdamas vyriausiojo įgaliotinio įgaliojimų.
   5 straipsnis
   Vyriausiasis įgaliotinis
   ES specialiojo įgaliotinio vaidmuo, įskaitant visų civilinių organizacijų ir agentūrų visos veiklos koordinavimą, kaip nustatyta Bendrajame pamatiniame susitarime dėl taikos ir vėlesnėse Taikos įgyvendinimo tarybos išvadose bei deklaracijose, nedaro poveikio vyriausiojo įgaliotinio Bosnijoje ir Hercegovinoje įgaliojimams.
   6 straipsnis
   Finansavimas
   1.   Su ES specialiojo įgaliotinio įgaliojimų vykdymu nuo 2010 m. rugsėjo 1 d. iki 2011 m. rugpjūčio 31 d. susijusioms išlaidoms padengti skiriama 3 700 000 EUR orientacinė finansavimo suma.
   2.   Išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis yra atskaitingas Komisijai.
   7 straipsnis
   Darbuotojų grupės sudarymas ir sudėtis
   1.   Neviršydamas savo įgaliojimų ir turimų atitinkamų finansinių išteklių, ES specialusis įgaliotinis sudaro savo darbuotojų grupę. Į darbuotojų grupę įtraukiami darbuotojai, turintys profesinės patirties specifinėse politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie savo darbuotojų grupės sudėtį.
   2.   Valstybės narės ir Sąjungos institucijos gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą personalui, kurį valstybė narė ar Sąjungos institucija komandiruoja dirbti su ES specialiuoju įgaliotiniu, moka atitinkamai ta valstybė narė arba Sąjungos institucija. Valstybių narių į Tarybos Generalinį sekretoriatą komandiruoti ekspertai taip pat gali būti komandiruojami dirbti su ES specialiuoju įgaliotiniu. Pagal sutartį pasamdyti kitų šalių darbuotojai turi turėti vienos iš valstybių narių pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei arba Sąjungos institucijai ir vykdo savo pareigas bei veikia ES specialiojo įgaliotinio įgaliojimų labui.
   8 straipsnis
   ES specialiojo įgaliotinio ir jo personalo privilegijos ir imunitetai
   Atitinkamai su priimančiąja (-iosiomis) šalimi (-imis) susitariama dėl ES specialiojo įgaliotinio misijos ir jo personalo narių užduočių įvykdymui bei sklandžiam darbui užtikrinti būtinų privilegijų, imunitetų ir papildomų garantijų. Valstybės narės ir Komisija šiuo tikslu teikia visą reikalingą paramą.
   9 straipsnis
   ES įslaptintos informacijos saugumas
   ES specialusis įgaliotinis ir jo darbuotojų grupės nariai laikosi saugumo principų ir būtiniausių standartų, nustatytų 2001 m. kovo 19 d. Tarybos sprendimu 2001/264/EB dėl Tarybos saugumo nuostatų patvirtinimo (3), visų pirma dirbdami su ES įslaptinta informacija.
   10 straipsnis
   Galimybė susipažinti su informacija ir logistinė parama
   1.   Valstybės narės, Komisija ir Tarybos Generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacija ir (arba) valstybės narės teikia logistinę paramą regione.
   11 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, imasi visų praktiškai įgyvendinamų priemonių tiesiogiai jam pavaldaus personalo saugumui užtikrinti, visų pirma:

               a)

               sudarydamas Tarybos Generalinio sekretoriato rekomendacijomis pagrįstą misijai skirtą saugumo planą, į jį įtraukdamas misijai skirtas fizines, organizacines ir procedūrines saugumo priemones, reglamentuojančias personalo saugaus atvykimo į misijos teritoriją ir judėjimo toje teritorijoje valdymą, taip pat saugumo incidentų valdymą ir misijos nenumatytų atvejų bei evakuacijos planą;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl misijos teritorijoje esančių sąlygų;

               c)

               užtikrindamas, kad prieš atvykstant arba atvykus į misijos teritoriją visiems jo grupės nariams, kurie turi būti dislokuoti už Sąjungos ribų, įskaitant vietoje pasamdytus darbuotojus, būtų organizuotas atitinkamas mokymas saugumo klausimais, atsižvelgiant į Tarybos Generalinio sekretoriato nustatytą rizikos lygį misijos teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir vyriausiajam įgaliotiniui, Tarybai bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios laikotarpio vidurio ir įgaliojimų vykdymo ataskaitų dalį.

         12 straipsnis
   Ataskaitos
   ES specialusis įgaliotinis vyriausiajam įgaliotiniui ir PSK reguliariai teikia ataskaitas žodžiu ir raštu. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos raštu platinamos per COREU tinklą. Vyriausiajam įgaliotiniui ar PSK rekomendavus, ES specialusis įgaliotinis gali teikti ataskaitas Užsienio reikalų tarybai.
   13 straipsnis
   Koordinavimas
   1.   ES specialiojo įgaliotinio veiksmai atitinkamai derinami su Komisijos veiksmais bei su kitų tame regione veikiančių ES specialiųjų įgaliotinių veiksmais. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   Glaudus ryšys palaikomas su Sąjungos delegacijos vadovu ir valstybių narių atstovybių vadovais. Jie deda visas įmanomas pastangas padėdami ES specialiajam įgaliotiniui vykdyti savo įgaliojimus. ES specialusis įgaliotinis taip pat palaiko ryšius su kitais veiksmų vietoje esančiais tarptautiniais ir regioniniais subjektais.
   2.   Prisidėdamas prie Sąjungos krizių valdymo operacijų, ES specialusis įgaliotinis kartu su kitais veiksmų vietoje esančiais ES veikėjais gerina informacijos skleidimą ir veiksmų vietoje esančių Sąjungos veikėjų keitimąsi ja siekiant kuo geresnio bendros padėties suvokimo ir įvertinimo.
   14 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. 2011 m. vasario mėn. pabaigoje ES specialusis įgaliotinis pateikia vyriausiajam įgaliotiniui, Tarybai ir Komisijai pažangos ataskaitą, o pasibaigus įgaliojimų terminui – išsamią įgaliojimų vykdymo ataskaitą.
   15 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2010 m. rugpjūčio 11 d.

            Tarybos vardu

            Pirmininkas

         S. VANACKERE

      (1)  OL L 67, 2009 3 12, p. 88.

      (2)  OL L 46, 2010 2 23, p. 23.

      (3)  OL L 101, 2001 4 11, p. 1.


title: 2008/152/EB: 2008 m. vasario 18 d. Tarybos sprendimas dėl Regionų komiteto nario ir dviejų pakaitinių narių, atstovaujančių Ispanijai, skyrimo

text:
22.2.2008

               LT

               Europos Sąjungos oficialusis leidinys

               L 48/64

      TARYBOS SPRENDIMAS

   2008 m. vasario 18 d.
   dėl Regionų komiteto nario ir dviejų pakaitinių narių, atstovaujančių Ispanijai, skyrimo
   (2008/152/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Pasibaigus H. GALLEGO CUESTA kadencijai, tapo laisva viena nario vieta. Pasibaigus C. MARTÍN MALLÉN ir V. SUÁREZ RODRÍGUEZ kadencijoms, tapo laisvos dvi pakaitinių narių vietos,

         NUSPRENDĖ:
   1 straipsnis
   Likusiam kadencijos laikui iki 2010 m. sausio 25 d. Regionų komiteto:

               a)

               nariu skiriamas:

                           —

                           Pedro CASTRO VÁZQUEZ, Alcalde de Getafe (Madrid),

                     ir

               b)

               pakaitiniais nariais skiriami:

                           —

                           Esther MONTERRUBIO VILLAR, Comisionada para las Relaciones Exteriores del Gobierno de Aragón, Comunidad Autónoma de Aragón,

                           —

                           Francisco DE LA TORRE PRADOS, Alcalde de Málaga.

         2 straipsnis
   Šis sprendimas įsigalioja jo priėmimo dieną.

      Priimta Briuselyje, 2008 m. vasario 18 d.

            Tarybos vardu

            Pirmininkas

         I. JARC

      (1)  OL L 56, 2006 2 25, p. 75.


title: 2008/85/EB: 2008 m. sausio 28 d. Tarybos sprendimas dėl Regionų komiteto Ispanijai atstovaujančių dviejų pakaitinių narių skyrimo

text:
31.1.2008

               LT

               Europos Sąjungos oficialusis leidinys

               L 27/20

      TARYBOS SPRENDIMAS

   2008 m. sausio 28 d.
   dėl Regionų komiteto Ispanijai atstovaujančių dviejų pakaitinių narių skyrimo
   (2008/85/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Atsistatydinus J. M. MUÑOA GANUZA ir J. MORALES FEBLES tapo laisvos dvi Regionų komiteto pakaitinių narių vietos,

         NUSPRENDĖ:
   1 straipsnis
   Likusiam kadencijos laikui iki 2010 m. sausio 25 d. Regionų komiteto pakaitiniais nariais skiriami:

               —

               Iñaki AGUIRRE ARIZMENDI, Secretario General de Acción Exterior, Comunidad Autónoma del País Vasco,
               ir

               —

               Julio César FERNÁNDEZ MATO, Secretario General de Relaciones Exteriores, Comunidad Autónoma de Galicia.

         2 straipsnis
   Šis sprendimas įsigalioja jo priėmimo dieną.

      Priimta Briuselyje, 2008 m. sausio 28 d.

            Tarybos vardu

            Pirmininkas

         D. RUPEL

      (1)  OL L 56, 2006 2 25, p. 75.


title: 2011/815/BUSP: 2011 m. gruodžio 6 d. Politinio ir saugumo komiteto sprendimas EUTM Somalia/1/2011 dėl trečiųjų valstybių įnašų į Europos Sąjungos karinę misiją siekiant prisidėti prie Somalio saugumo pajėgų mokymo ( EUTM Somalia ) priėmimo

text:
7.12.2011

               LT

               Europos Sąjungos oficialusis leidinys

               L 324/36

         POLITINIO IR SAUGUMO KOMITETO SPRENDIMAS EUTM SOMALIA/1/2011
   2011 m. gruodžio 6 d.
   dėl trečiųjų valstybių įnašų į Europos Sąjungos karinę misiją siekiant prisidėti prie Somalio saugumo pajėgų mokymo (EUTM Somalia) priėmimo
   (2011/815/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2010 m. vasario 15 d. Tarybos sprendimą 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo (1) (EUTM Somalia), visų pirma į jo 8 straipsnio 2 dalį,
   kadangi:

               (1)

               2008 m. lapkričio 17 d., 2008 m. gruodžio 16 d. ir 2009 m. kovo 19 d. vyko EUTM Somalia vado surengtos pajėgų kūrimo ir aprūpinimo personalu konferencijos;

               (2)

               ES misijos vadui ir ES kariniam komitetui (toliau – ESKK) pateikus rekomendacijas dėl Serbijos įnašo į EUTM Somalia, Serbijos įnašas turėtų būti priimtas;

               (3)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusių Sąjungos sprendimų bei veiksmų. Todėl Danija nedalyvauja įgyvendinant šį sprendimą ir finansuojant EUTM Somalia,

         PRIĖMĖ ŠĮ SPRENDIMĄ:
   1 straipsnis
   Trečiųjų valstybių įnašai
   Atsižvelgiant į 2008 m. lapkričio 17 d., 2008 m. gruodžio 16 d. ir 2009 m. kovo 19 d. pajėgų kūrimo ir aprūpinimo personalu konferencijų rezultatus ir ES misijos vado bei ESKK rekomendacijas, Serbijos įnašas į Europos Sąjungos karinę misiją siekiant prisidėti prie Somalio saugumo pajėgų mokymo (EUTM Somalia), yra priimamas.
   2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2011 m. gruodžio 6 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 44, 2010 2 19, p. 16.


title: 1965 m. balandžio 8 d. valstybių narių vyriausybių atstovų sprendimas dėl tam tikrų Bendrijų institucijų ir departamentų laikinosios vietos

text:
Svarbus teisinis pranešimas

|

41967D0446

Oficialusis leidinys 152 , 13/07/1967 p. 0018 - 0020 specialusis leidimas suomių kalba: skyrius 1 tomas 1 p. 0033  specialusis leidimas švedų kalba: skyrius 1 tomas 1 p. 0033

		valstybių narių vyriausybių atstovų sprendimas1965 m. balandžio 8 d.dėl tam tikrų Bendrijų institucijų ir departamentų laikinosios vietos(67/446/EEB, 67/30/Euratomas)VALSTYBIŲ NARIŲ VYRIAUSYBIŲ ATSTOVAI,atsižvelgdami į Europos Bendrijų jungtinės Tarybos ir jungtinės Komisijos steigimo sutarties 37 straipsnį,atsižvelgdami į tai, kad Europos Bendrijų jungtinės Tarybos ir jungtinės Komisijos steigimo metu tinkama, siekiant išspręsti tam tikras problemas, būdingas Didžiajai Liuksemburgo Kunigaikštystei, skirti Liuksemburgą laikinąja tam tikrų institucijų ir departamentų darbo vieta, nepažeidžiant Europos anglių ir plieno bendrijos steigimo sutarties 77 straipsnio, Europos ekonominės bendrijos steigimo sutarties 216 straipsnio, Europos atominės energijos bendrijos steigimo sutarties 189 straipsnio ir Protokolo dėl Europos investicijų banko statuto 1 straipsnio antros pastraipos,NUSPRENDĖ:1 straipsnisLiuksemburgas, Briuselis ir Strasbūras lieka laikinąja Bendrijų institucijų darbo vieta.2 straipsnisBalandžio, liepos ir spalio mėnesiais Taryba rengia savo sesijas Liuksemburge.3 straipsnisTeisingumo Teismas lieka Liuksemburge.Liuksemburge taip pat įkurdinamos juridinės ir pusiau juridinės įstaigos, įskaitant atsakingas už konkurencijos taisyklių taikymą, jau esančias ar dar būsiančias sukurtas pagal Europos anglių ir plieno bendrijos, Europos ekonominės bendrijos, Europos atominės energijos bendrijos steigimo sutartis, arba pagal konvencijas, sudarytas Bendrijų rėmuose tarp valstybių narių arba su trečiosiomis šalimis.4 straipsnisAsamblėjos Generalinis Sekretoriatas ir jo departamentai lieka Liuksemburge.5 straipsnisEuropos investicijų bankas įkurdinamas Liuksemburge, kur posėdžiauja jo valdantieji organai ir vyksta visa jo veikla.Ši nuostata itin liečia jo dabartinės veiklos, ypač nurodytos Europos ekonominės bendrijos steigimo sutarties 130 straipsnyje, vystymą šios veiklos galimą plėtrą į kitas sritis, ir tuos naujus uždavinius, kurie gali būti skirti bankui.Ryšių tarp Komisijos ir Europos investicijų banko palaikymo biuras, turintis konkrečią užduotį palengvinti Europos plėtros fondo operacijas, įkurdinamas Liuksemburge.6 straipsnisPinigų komitetas posėdžiauja Liuksemburge ir Briuselyje.7 straipsnisEuropos anglių ir plieno bendrijos finansų departamentai įkurdinami Liuksemburge. Juos sudaro Kredito ir investicijų generalinis direktoratas, departamentas, atsakingas už rinkliavų rinkimą ir jam priskiriami apskaitos departamentai.8 straipsnisEuropos Bendrijų oficialiųjų leidinių biuras su Bendrųjų pardavimų biuru bei jam priskirta Vidutinės trukmės ir ilgalaikių vertimų tarnyba įkurdinami Liuksemburge.9 straipsnisBe to, šie Komisijos departamentai įkurdinami Liuksemburge:a) Statistikos tarnyba ir Duomenų apdorojimo departamentas;b) Europos ekonominės bendrijos ir Europos anglių ir plieno bendrijos Higienos ir pramonės saugumo departamentai;c) Informacijos skleidimo generalinis direktoratas, Sveikatos apsaugos direktoratas ir Europos atominės energijos bendrijos saugos direktoratasbei atitinkama administracinė ir techninė infrastruktūra.10 straipsnisValstybių narių Vyriausybės norėtų įkurdinti Liuksemburge arba ten perkelti kitas Bendrijos įstaigas ir departamentus, ypač susijusius su finansais, jei galima būtų užtikrinti tinkamą jų funkcionavimą.Šiuo tikslu jos prašo, kad Komisija kiekvienais metais pristatytų joms pranešimą apie esamą padėtį, susijusią su Bendrijos organų ir departamentų buvimo vieta, ir apie galimybę imtis naujų žingsnių įgyvendinant šią nuostatą, atsižvelgiant į poreikį užtikrinti tinkamą Bendrijų funkcionavimą.11 straipsnisSiekiant užtikrinti tinkamą Europos anglių ir plieno bendrijos funkcionavimą, Komisija yra prašoma perkelti įvairius departamentus palaipsniui ir koordinuotai, vėliausiai perkeliant departamentus, kurie vadovauja anglių ir plieno rinkoms.12 straipsnisŠio sprendimo pirmesnės nuostatos neveikia Europos Bendrijų institucijų ir departamentų laikinų darbo vietų, nustatytų ankstesniais Vyriausybių sprendimais, nei departamentų pergrupavimo, kurį sąlygoja jungtinės Tarybos ir jungtinės Komisijos įsteigimas.13 straipsnisŠis sprendimas įsigalioja tą pačią dieną, kaip ir Europos Bendrijų jungtinės Tarybos ir jungtinės Komisijos steigimo sutartis.Priimta Briuselyje, tūkstantis devyni šimtai šešiasdešimt penktų metų balandžio aštuntą dieną.Paul-Henri SpaakKurt SchmückerMaurice Couve de MurvilleAmintore FanfaniPierre WernerJ. M. A. H. Luns--------------------------------------------------


title: 2011 m. gegužės 26 d. Tarybos sprendimas 2011/312/BUSP, kuriuo iš dalies keičiami Bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo ir pratęsiamas jų galiojimo terminas

text:
27.5.2011

               LT

               Europos Sąjungos oficialusis leidinys

               L 140/55

         TARYBOS SPRENDIMAS 2011/312/BUSP
   2011 m. gegužės 26 d.
   kuriuo iš dalies keičiami Bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo ir pratęsiamas jų galiojimo terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį ir 43 straipsnio 2 dalį,
   kadangi:

               (1)

               2005 m. lapkričio 25 d. Taryba priėmė Bendruosius veiksmus 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo (1).

               (2)

               2010 m. gegužės 12 d. Taryba priėmė Sprendimą 2010/274/BUSP (2), kuriuo iš dalies keičiami Bendrieji veiksmai 2005/889/BUSP ir jų galiojimo terminas pratęsiamas iki 2011 m. gegužės 24 d.

               (3)

               2011 m. vasario 16 d. Politinis ir saugumo komitetas (toliau – PSK) patvirtino rekomendacijas dėl bendros saugumo ir gynybos politikos (BSGP) srities mokymo, skirto palestiniečių pasienio ir sienos perėjimo valdančiam personalui Gazos sienos perėjimo punktuose, strateginės koncepcijos.

               (4)

               ES PPM Rafah turėtų būti dar kartą pratęsta nuo 2011 m. gegužės 25 d. iki 2011 m. gruodžio 31 d. remiantis dabartiniais jos įgaliojimais.

               (5)

               Taip pat būtina nustatyti orientacinę finansavimo sumą, skirtą su ES PPM Rafah susijusioms išlaidoms padengti laikotarpiu nuo 2011 m. gegužės 25 d. iki 2011 m. gruodžio 31 d.,

         PRIĖMĖ ŠĮ SPRENDIMĄ:
   1 straipsnis
   Bendrieji veiksmai 2005/889/BUSP iš dalies keičiami taip:

               1.

               2 straipsnio antra pastraipa papildoma šiuo punktu:

                           „d)

                           padeda EUPOL COPPS atlikti papildomas užduotis palestiniečių pasienio ir sienos perėjimo valdančio personalo Gazos sienos perėjimo punktuose mokymo srityje.“.

               2.

               10 straipsnio 1 dalis pakeičiama taip:
               „1.   Tarybos ir vyriausiojo įgaliotinio atsakomybe PSK vykdo misijos politinę kontrolę ir strateginį vadovavimą jai. Taryba įgalioja PSK priimti šiuo tikslu atitinkamus sprendimus pagal Sutarties 38 straipsnį. Šis įgaliojimas apima įgaliojimus vyriausiojo įgaliotinio siūlymu paskirti misijos vadovą ir keisti OPLAN. Jis taip pat apima įgaliojimus priimti vėlesnius sprendimus dėl misijos vadovo paskyrimo. Tarybai paliekami įgaliojimai spręsti dėl misijos tikslų ir jos nutraukimo.“.

               3.

               13 straipsnio 1 dalis pakeičiama taip:
               „1.   Orientacinė finansavimo suma, skirta su misija susijusioms išlaidoms padengti laikotarpiu nuo 2011 m. gegužės 25 d. iki 2011 m. gruodžio 31 d., yra 1 400 000 EUR.“.

               4.

               16 straipsnio antra pastraipa pakeičiama taip:
               „Jie nustoja galioti 2011 m. gruodžio 31 d.“.

         2 straipsnis
   Šis sprendimas įsigalioja jo priėmimo dieną.
   Jis taikomas nuo 2011 m. gegužės 25 d.

      Priimta Briuselyje 2011 m. gegužės 26 d.

            Tarybos vardu

            Pirmininkas

         MARTONYI J.

      (1)  OL L 327, 2005 12 14, p. 28.

      (2)  OL L 119, 2010 5 13, p. 22.